Charles Asa Schleck

**Charles Asa Schleck** C.S.C. (født 5. juli 1925 i Milwaukee i Wisconsin i USA; død 12. juli 2011) var en kurialerkebiskop i den katolske kirke.
## Liv  og virke
### Bakgrunn
Charles Asa Schleck gikk på *Holy Cross Seminary* i Notre Dame fra 1939 til 1943. Den 15. august 1943 gikk han inn i Congregation of the Holy Cross ved *St. Joseph Novitiate* i Rolling Prairie i Indiana. I 1948 studerte han ved Angelicum i Roma.

### Prest
Han ble presteviet den 22. desember 1951 i Lateranbasilikaen. Under videre studier i Roma tjente han som kapellan ved *Notre Dame International School*. I 1953 tok han doktorgraden i teologi.. I 1953/54 underviste han ved University of Notre Dame, og fra 1954 til 1961 var han professor ved *Holy Cross College* i Washington, D.C. og fra 1961 til nedleggelsen i 1968 ved *Collegio de Santa Croce* i Roma. Deretter tjente han som rådgiver for *Sisters of Mercy Congregation* i Burlingame. 

I 1972 ble han utnevnt til apostolisk visitator i Roma. I 1974 begynte han ved Kongregasjonen for folkenes evangelisering og ble utnevnt til dens undersekretær i 1986.

### Titulærerkebiskop
Den 10. februar 1995 utnevnte pave Johannes Paul II ham til titulærerkebiskop av *Africa* og utnevnte ham til assisterende sekretær for Kongregasjonen for folkenes evangelisering. Han ble ordinert til biskop den 1. april 1995 i Pontificio Collegio Urbano av prefekten for Kongregasjonen for folkenes evangelisering, kardinal Jozef Tomko; medkonsekratorer var kurieerkebiskopene Giovanni Battista Re og Josip Uhač. Fra 1995 var han også president for de pavelige misjonsselskapene.

Den 11. mai 2001 godtok pave Johannes Paul II Schlecks anmodning om å gå av på grunn av høy alder. Han bodde ved ordenens hovedkvarter i Roma, og fra 2007 i et hus tilhørende hans orden i Notre Dame i Indiana.

Schleck var forfatter av flere bøker om teologi og en rekke artikler i forskjellige magasiner. Han var medlem av *Catholic Theological Society of America*.

Han døde den 12. juni 2011, kort etter at han hadde fylt 86 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Erkebiskop *Charles Asa Schleck* (1925-2011) *1995

## Referanser